Hrvatski sabor
20040929

Dovoljan razloga da tu nema nikakve političke pozadine da se ikoga iskomprimitira, već da se razobliči istina. Da se razobliči to što ste godinama plasirala stotine milijuna kuna u privatne džepove, a obzirom da to nije moglo stati u džepove, to su bile isporuke u nekim drugim oblicima. Zamjerate mi kad kažem vrećama, možda ne vrećama, ali onda lopatama ste pretovarali, nauštrb drugih gospodarskih subjekata, nauštrb drugih tisuća i tisuća radnika o kojima je ova Vlada i ona prošla Vlada i svaka buduća Vlada mora i morat će voditi brigu sa kvalitetnim socijalnim programima, zbrinjavati i rješavati njihove probleme. To se nije događalo. Dakle, ako kroz 3 godine netko plasira 350, 400 milijuna kuna, a da za to nema nikakve ekonomske opravdanosti, da za to nema nikakvog moralnog razloga, da za to nema ni zakonitog uporišta, onda javnost mora dobiti odgovore na ta pitanja tko iza toga stoji i zašto se to radilo. I zbog toga se osniva povjerenstvo.